Što se sjaji nasred Sarajeva
<center>
– Što se sjaji nasred Sarajeva?
Il je alem, il je dragi kamen?
Il je diba među terzijama?
Il nevjesta među djeverima?
Il je đerdef među veziljama?
Il je igla među ćurčijama?
Il je čaša među bekrijama?
Il je vila, il je ljuta guja?

– Nit je alem, nit je dragi kamen,
nit je diba među terzijama,
nit je đerdef među veziljama,
nit je igla među ćurčijama,
nit je čaša među bekrijama,
nit je vila, nit je ljuta guja,
već je snaha među djeverima.

Izvor: Isaković, Alija (1990). Biserje: Antologija muslimanske književnosti (2. izdanje). Opatija: IRO "Otokar Keršovani". </center>

Bošnjačke epske i lirske narodne pjesme